《严州名宦九首 其八 张栻》
明代·林光

南轩先生魏公子，平生理学究渊旨。有为无为看几微，天理人欲分彼此。

晦翁东莱俱托交，讲磨历历穷疑似。官值秘阁本清要，乾道五年州刺史。

不疾而速不严威，丁盐钱绢奏蠲止。淫词简斥旅名山，学门改创因公始。

华阳伯爵景定封，从祀千年应未已。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。